Tomas Tuxel "Borussiya" Dortmundning yangi bosh murabbiyi sifatida keng ommaga tanishtirildi. U ushbu jamoada uzoq yillar faoliyat yuritgan Yurgen Kloppning o‘rnini egalladi. "Borussiya" bosh murabbiyi sifatida rasman tanishtirilganimdan juda xursandman. Sababi men hamma vaqt top-klublarni boshqarishni orzu qilganman. "Borussiya" har doim Germaniyaning eng yetakchi jamoasi bo‘lib kelgan, ammo boshqa jamoalar ham bizga jiddiy qarshilik ko‘rsatishadi. Hammasi mehnatsevar, dovyurak va qat’iyatli bo‘lishimizga bog‘liq", deydi Tuxel.